கேள்வி: ஐரோவாசியக் கழுகு ஆந்தை - சிறப்பு பற்றி தகவல் சொல்.
பதில்: இங்கு பல பறவையினங்கள் இருந்தாலும் இரவாடியான ''கொம்பன் ஆந்தையே'' முதன்மையான பறவையாகப் பார்க்கப்படுகிறது. வலுவான கால்கள், இரவிலும் ஊடுருவிப் பார்க்கும் திறன் கொண்ட கண்கள், இரையை வீழ்த்தும் திறன் பெற்ற நகங்கள், பலம் பொருந்திய அலகுகள் என தனது வேட்டைத் திறனைக் கொண்டு, தங்களைவிட பலத்தில் வலிமையான இரையைக் கூடப் பிடிக்கும் திறன் கொண்டிருப்பதால் கொம்பன் ஆந்தைகள், வான்வெளியின் புலிகளாகக் கருதப்படுகின்றன. இவை கூகை ஆந்தை போலச் சூரிய வெளிச்சத்தைக் கண்டு மிரளாது. படிமம்:Bubo bubo.jpg
கேள்வி: ஐரோவாசியக் கழுகு ஆந்தை - உடலமைப்பு குறித்து விரிவாக சொல்லுங்கள்.
பதில்: 56 செ.மீ. - குண்டான தோற்றம் கொண்ட இது பழுப்பு நிறமான உடலில் வெளிர் மஞ்சளும் நல்ல பழுப்புமான கோடுகளையும் புள்ளிகளையும் கொண்டது. பெரிய வட்ட வடிவமான ஆரஞ்சு நிறக் கண்களையும் தலையில் கருப்பு நிறத்தில் விறைத்து நிற்கும் கொம்புகளையும் கொண்டது. கண்கள் உருண்டு, பெரியதாக, மஞ்சள் நிறத்தில் காணப்படும், ஊர்ப்பருந்தை விட சற்று பெரியதாக காணப்படும் பெரிய ஆந்தைகள் இவை. படிமம்:Uhus.JPG
கேள்வி: ஐரோவாசியக் கழுகு ஆந்தை - உணவு குறித்து விரிவாக சொல்லுங்கள்.
பதில்: ஐரோவாசியக் கழுகு ஆந்தைகள் பெரும்பாலும் இரவு நேரங்களில் வேட்டையாடும். இவற்றின் உணவில் முதன்மையாக கொறித்துண்ணிகள் மற்றும் முயல்கள் போன்ற சிறிய பாலூட்டிகள் உள்ளன. ஆனால் இவை பெரிய பாலூட்டிகள் மற்றும் பல்வேறு அளவுகளில் உள்ள பறவைகளையும் வேட்டையாடுகின்றன. பிற இரண்டாம் நிலை இரைகளான ஊர்வன, நீர்நிலவாழிகள், மீன்கள், பெரிய பூச்சிகள் மற்றும் பிற வகையான முதுகெலும்பிலி உயிரினங்களையும் உண்கின்றன.Obuch, J., & Karaska, D. (2010). ''The Eurasian eagle-owl (Bubo bubo) diet in the Orava Region (N Slovakia)''. Raptor Journal, 4(1), 83-98.
கேள்வி: ஐரோவாசியக் கழுகு ஆந்தை - இனப்பெருக்கம் பற்றி தகவல் சொல்.
பதில்: பொதுவாக ஐரோவாசியக் கழுகு ஆந்தைகள் கூடுகள் ஏதும் கட்டுவதில்லை. புதர் ஓரமான குழிகளிலும் மண்மேடுகளின் மீதும், நிழல் கவிழ்ந்த பாறைகளின் மேல் முட்டைகளை இடுகின்றன. சில நேரங்களில் பெரிய புதர் அல்லது மரத்தின் கீழேயோ கூட மறைவிடங்களில் முட்டையிடும். கூடு என்பது பொதுவாக இரண்டு - நான்கு முட்டைகளைக் கொண்ட ஒரு பள்ளம் ஆகும். எல்லா முட்டைகளும் ஒரே நாளில் இடப்படுவதில்லை. ஒருநாள்விட்டு ஒரு நாள் அவை முட்டையிடுவதால், குஞ்சுகள் வெவ்வேறு வளர்ச்சி நிலையில் இருப்பதை கண்டு அறியலாம். இனப்பெருக்க காலத்தில் இவை மிகவும் மூர்க்கமாக முட்டை இட்டுள்ள பகுதியைப் பாதுகாக்கும். ஓர் ஆந்தை அடைகாக்கும் வேளையில் மற்றொரு ஆந்தை அருகில் உள்ள மரத்திலோ அல்லது பாறையிலோ அமர்ந்து காவல் இருக்கும். வைரி போன்ற பறவைகளோ அல்லது மனிதர்களோ முட்டைகள் உள்ள பகுதியை அணுகும்போது தற்காப்பிற்காகத் தாக்க முற்படும். பெண் முட்டைகளை அடைகாத்து, குஞ்சுகளை பராமரிக்கிறது. குஞ்சுகள் சுமார் 33 அல்லது 35 நாட்களில் வெளிவரும் மேலும் ஆண் பறவை குஞ்சு பொரித்த பிறகு குஞ்சுகளுக்கும் உணவை வழங்குகிறது. குஞ்சுகள் பெற்றோர் இருவராலும் சுமார் ஐந்து மாதங்கள் பராமரிக்கபடுகின்றன.Voous, K.H. (1988). ''Owls of the Northern Hemisphere''. The MIT Press, . ஐரோவாசிய கழுகு-ஆந்தையின் குறைந்தது 12 கிளையினங்கள் விவரிக்கப்பட்டுள்ளன. படிமம்:Eurasian Eagle-Owl RWD.jpg
கேள்வி: ஐரோவாசியக் கழுகு ஆந்தை - இளம் கொம்பனின் வாழ்க்கை முறை பற்றி விளக்கவும்.
பதில்: குஞ்சுகள் ஆண் மற்றும் பெண் பறவைகள் இணைந்தே பாதுகாத்து வளர்க்கின்றன. சில சமயங்களில் எலிகளைக் கொன்று எடுத்து வந்து குஞ்சுகளுக்குக் கொடுப்பதோடு உணவைச் சேமிப்பது போல் குஞ்சுகளின் அருகாமையில் வைக்கும். கொம்பன் ஆந்தைகள், தங்கள் குஞ்சுகளை நன்கு பாதுகாத்தாலும் அவைகள் வளர் நிலையில் தமது வாழிடங்களை விட்டு வேறு இடங்களுக்குச் செல்ல ஆரம்பிக்கும் போது பல்வேறு ஆபத்துகளை எதிர்கொள்கின்றன. மனிதர்களாலும் மற்ற வேட்டையாடிப் பறவைகளாலும் நேரும் ஆபத்துகளை விடவும் அவை பாறைகளில் இருந்து கீழே விழுந்துவிடும் ஆபத்தே அதிகமாக உள்ளது. ஆந்தைக் குஞ்சுகள் வளர வளர அவை இருக்கும் பாறைகளின் மறைவிடங்களை விடவும் அளவில் பெரியதாகும் போது வேறு இடங்களுக்குச் செல்லத் தொடங்கும். அச்சமயங்களில் அவை நழுவி கீழே உள்ள நீர்நிலையில் விழுந்து விடும். அவ்வாறு நீரில் விழும் ஆந்தைக் குஞ்சுகள் சில சமயங்களில் கரையேறிவிடும். ஆனால் பலநேரங்களில் அவை நீரில் மூழ்கி இறந்து விடும்.